Nacionalni univerzitet Uzbekistana

Nacionalni univerzitet Uzbekistana (uzbečki: Oʻzbekiston milliy universiteti; ruski: Национальный университет Узбекистана) je najstariji i najveći univerzitet u Taškentu u Uzbekistanu, turkijskoj državi u centralnoj Aziji koja je do 1991. bila u sastavu Sovjetskog Saveza. U dosadašnjoj istoriji institucija je nekoliko puta mijenjala naziv. Pri osnivanju ponijela je naziv Turkestanski narodni univerzitet (ruski: Туркестанский народный университет), zatim od 1920. do 1923. naziv Turkestanski državni univerzitet (ruski: Туркестанский государственный университет). Univerzitet je ponovo preimenovan 1923. kada je ponio ime Državni univerzitet u Centralnoj Aziji (ruski: Средне-азиатский государственный университет) i to je ime nosio do kraja 1950-ih kada je preimenova u Državni univerzitet u Taškentu (ruski: Ташкентский государственный университет). Današnji naziv institucija nosi od 2000. godine. U periodu Drugog svjetskog rata sovjetske su vlasti profesore iz evropskih sovjetskih republika i evropskog dijela Rusije poslali u centralnu Aziju. Uz Alma Atu, Taškent je bio najčešća destinacija što je pomoglo daljnji razvoj visokog obrazovanja u regiji. Vanjske veze www.nuu.uz